Oluf Høstmuseet i Gudhjem  Foto: Hubertus 
**Oluf Christian Alexander Høst** (født 18. mars 1884 i Svaneke, Bornholm, død 14. mai 1966) var en dansk maler.

Oluf Høst utdannet seg i årene 1906–1915 på forskjellige kunstskoler i København, herunder på Kunstakademiet og på maleren Harald Giersings skole. Gjennom nettopp Giersing, som var en av tidens avantgarde kunstnere, utvidet han sin kjennskap til europeisk kunst, ikke minst til ekspresjonismen, som ble betraktet som en grunnlinje på skolen.

For Høst var det Cézanne, som fikk størst betydning for hans utvikling. Den franske maleren ble hans kunstneriske ideal. Allikevel understreket Høst at det var store forskjeller i hans og Cézannes malerier, mye på grunn av store forskjeller i dansk og fransk klima, og det faktum at Høst følte seg dypt forankret i nordisk kultur og tradisjon. Senere er Høsts bilder blitt nevnt innenfor en stil kalt lyrisk realisme og mørkemalere.

Oluf Høst giftet seg i 1913 med studie-venninnen Hedvig Wiedemann, som han fikk to sønner med: Ole og Niels. 

I 1929 flyttet Høst tilbake til Bornholm, og dermed fikk han endelig muligheten til å male de motiver som begeistret han: utsikten over Gudhjem, silderøkeriene, Sankt Hans-bålene, dramatiske branner og ikke minst Bognemark ble tilbakevendende motiver. Bognemark på toppen af klippepartiet ovenfor Norresân i Gudhjem, ble allerede i slutte av 1920-årene blitt hans hovedmotiv. Høst kjøpte gården i 1935 og innrettet sitt andre atelier her. Bognemark brant ned i 2000 ved en skorsteins brann.

Familien Høst skapte et hjem som tiltrakk mange av datidens intellektuelle, blant annet Otto Gelsted. I 1943 døde den eldste sønnen Ole ved den lille byen Barwenkowo ved Østfronten i Russland. I de etterfølgende årene malte Høst en rekke bilder fra Bognemark i retning mot Barwenkowo.

Høst ble allerede i 1930-årene et kjent navn i dansk kunst og mottok flere æresutnevnelser. Blant annet Eckersbergmedaljen i 1933, som er den høyeste utmerkelse en dansk maler kan få. Han var medlem av Den Frie Udstilling fra 1926, men det kunne ofte gå flere år uten at han deltok på utstillinger, fordi han hadde vanskelig for å gi slipp på maleriene. Ofte tok han med seg pensler og farger på utstillingene sine, for å få mulighet til å korrigere bildene. Han hadde ofte mange lerret stående,- opptil 50 uferdige arbeider som til enhver tid var under bearbeidelse og revisjon. 

Høst skrev mer enn 1500 loggbøker. Disse viser tydelig den bitende skarphet, selvironi og underfundighet som maleren hadde både til seg selv og sine omgivelser.

Journalisten Rasmus Nielsen stiftet i 1996 Oluf Høst Museet i Gudhjem med støtte fra Høsts familie, kulturjournalist Hansaage Bøggild og Knud W. Jensen.

Referanser
----------

1. ↑   RKDartists, «Oluf Hí¸st», RKD kunstner-ID 39913[Hentet fra Wikidata]
2. ↑   Autorités BnF, BNF-ID 124577134[Hentet fra Wikidata]
3. 1 2   Kunstindeks Danmark, Kunstindeks Danmark kunstner ID 101, besøkt 9. oktober 2017[Hentet fra Wikidata]
4. 1 2   rkd.nl, besøkt 21. august 2017[Hentet fra Wikidata]
5. ↑   www.bruun-rasmussen.dk[Hentet fra Wikidata]
6. ↑   bornholm.info[Hentet fra Wikidata]
7. ↑   RKDartists, oppført som Oluf Hí¸st, RKD kunstner-ID 39913, besøkt 9. oktober 2017[Hentet fra Wikidata]

Eksterne lenker
---------------

* Oluf Høst Museet : Intro
* (da) Oluf Høst på Kunstindeks Danmark / Weilbachs Kunstnerleksikon

  

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** ULAN **·** KulturNav
 |